Kabupaten Ogan Komering Ilir

Ogan Komering Ilir atawa tisingkat OKI joda da kabupaten di provinsi Sumatera Selatan say bandar nagorina di Kayu Agung. Kabupaten hasa jadi kabupaten paling borak di Sumatera Selatan jak Kabupaten Banyuasin tipocohko jak Kabupaten Musi Banyuasin. Demografi Panduduk Jak sagi demografi panduduk OKI di hasil sensus panduduk akhir tahun 2023 joda da 779.893 Jiwa say titogak jak 400.607 Jiwa bakas, rik 379.286 Jiwa obay, ngaduh patumbuhan panduduk satiyap tahunna sakitar 1 persen per tahun, rik tingkat kapado'an sakitar 46 jiwa per km². Suku Bangsa Kabupaten Ogan Komering Ilir tibagi jadi pira ngabungkal suku bangsa baik suku asli Ogan Komering Ilir atawa ratongan jak Jawa, Bali rik Sunda. Suku asli Panduduk Kabupaten Ogan Komering Ilir joda da titogak jak: Malayu: ngaliputi panduduk asli tisobar di Kacamatan Toluk Golam kacuwali di Tiyuh Talang Pangiran, Bumi Harapan, Panca Tunggal Binawa rik Sinar Harapan Muliya rik Muliya Guna. Di Kacamatan Kayuagung kacuwali 11 Kalurahan rik Tiyuh Calikah. Di Kacamatan Padamaran ngaliputi Tiyuh Sukadamai, Srinanti rik Sukarajo. Di Kacamatan Tanjung Lubuk bih di Tiyuh Suka Muliya, kanongah Kacamatan Sirah Pulau Padang (SP Padang), Pampangan, Pangkalan Lampam rik Tulung Salapan. Suku Malayu Penesak (Padamaran) ngaliputi panduduk asli Kacamatan Padamaran tisobar di tiyuh-tiyuh dilom Kacamatan Padamaran kidang mak tikuruk panduduk Sukadamai, Srinanti, Sukarajo, Burnai Darak rik Suka Pulih raduna di Kacamatan Padamaran Darak ngaliputi Tiyuh Kayu Labu, Pulau Geronggang rik tiyan ja makay Basa Penesak (Padamaran). Suku Malayu Pagagan ngaliputi panduduk asli di Kacamatan Jajawi, Kacamatan Sirah Pulau Padang, Kalurahan Tanjung Rancing, Tiyuh Calikah di Kacamatan Kayuagung. Palimbang ngaliputi panduduk asli Tiyuh Talang Pangiran Kacamatan Toluk Golam rik susunan panduduk multietnis rik tiyan ja makay Basa Palimbang. Kumoring/Lampung: ngaliputi kaunyin panduduk asli di Kacamatan Tanjung Lubuk kacuwali Tiyuh Suka Muliya, ngaliputi panduduk asli say tisobar di 10 Kalurahan Kacamatan Kayuagung, cutik di Kacamatan Lampuing Jaya, Lampuing, Masuji Raya rik Sungai Monang hari-hari bubasa Kumoring. Jolma Ratongan: Jawa, Bali, Madura, Bugis atawa Sunda: ngaliputi panduduk di Kacamatan Lampuing, Lampuing Jaya, Masuji, Masuji Raya, Masuji Makmur, Sungai Monang, 18/19 Tiyuh di Air Sugihan, 5/7 Tiyuh di Padamaran Darak rik 4/14 Tiyuh di Toluk Golam, di Tulung Salapan rik 2/14 di Padamaran. Basa say tiyan pakay joda da basa Jawa, Bali, Bugis, Sunda, atawa Madura. Agama Pandidikan Rujukan